recursal/SuperWikiNEXT-32B huggingface dataset:
**Nes Lenseteater** ble etablert 2009, for å spille friluftsteater på Nes lensemuseum i Skiptvet i Østfold. De forestillingene Nes lenseteater har vist, heter «Spor i vann» (2010) og «Den som ikke er ropt opp, kan gå hjem» (2012).

27. august 2015 hadde Nes Lenseteater urpremiere på «Det andre landet» om husmannsjenta Thea Foss (1858–1927) fra Eidsberg, som emigrerte og ble gründer i USA.

I sommeren 2017 skal Nes Lenseteater holde forestillingen «Skuddår smeller ikke». Det er usikkert om denne forestillingen foregår på Nes lensemusem, da grunnen er utrygg, og større grupper ikke får lov til å oppholde seg der før grunnen er sikret.

Nes Lenseteater er del av en satsing på næringsutvikling og turisme langs Glomma. Teaterforestillingen som skal spilles på Nes lensemuseum er planlagt med støtte fra Skiptvet kommune.

Teatrets styre
--------------

* Susan Bos – leder
* Lars Sæther – kasserer
* May-Britt Borgen – styremedlem
* Kristin Lyhmann – styremedlem
* Mona Jansen - styremedlem
* Birgitte Henriksen - varamedlem
* Evy Ruud Eng - varamedlem

Eksterne lenker
---------------

* Nes lenseteater
* Nes lensemuseum[*død lenke*]
**Margaret Stewart, 4. grevinne av Angus** (født før 1360, død 1417) var grevinne av Angus i sin egen rett.

Hennes far var Thomas Stewart, 2. jarl av Angus (død 1361) og hennes mor var Margaret Sinclair som hun ble oppkalt etter. Margaret Stewart etterfulgte tittelen 4. grevinne av Angus og som et resultat av sitt ekteskap med Thomas, jarl av Mar, ble hun også tiltalt som grevinne av Mar.

Da Margaret ble enke etter Thomas, jarl av Mar i 1374, innledet hun en ulovlig affære med William Douglas, 1. jarl av Douglas. Forholdet var ulovlig ettersom de var i slekt, om enn ikke i blodsbånd, ved at Douglas var ektefelle med hennes avdøde manns søster. Resultatet av forholdet var at fødte hun sønnen George Douglas (ca. 1380–1403). Gjennom et eget charter fikk hun sikret sin sønn ved at hennes eiendommer ble overført til ham, og i 1389 fikk han også tittelen jarl av Angus av kong Robert II av Skottland.

Margaret frasa seg tittelen til grevinne av Angus til fordel for sin sønn i 1389 og levde tilbaketrukket resten av livet.

Referanser
----------

1. ↑   The Peerage person ID p10955.htm#i109550, besøkt 7. august 2020[Hentet fra Wikidata]
2. ↑   The Peerage[Hentet fra Wikidata]
**Regular Show** (kjent som ***Regular Show in Space*** i sesong 8) er en animert komiserie fra 2010-2017, produsert av Cartoon Network.

I Norge er serien blitt sendt på Cartoon Network, og kan streames på HBO Max, begge med norsk tale

Handling
--------

Serien handler om 2 23 åringer, Mordecai og Rigby og de surrealistisk uheldige livene dems, de jobber som parkvaktmestere som konstant prøver å unngå jobb for å underholde seg selv, til sjefens dems misnøye, Benson

Rollefigurer
------------

* Martin Lawrence som Mordecai

* Ashton Kutcher som Rigby

Norske stemmer
--------------

* Thomas Stokke som Mordecai
* Åsleik Engmark som Rigby
* Lena Meieran som Margaret

Regular Show: The Movie
-----------------------

14. august 2015 hadde filmen **Regular Show: The Movie** premiere i USA

Filmens Handling:

Mordecai og Rigby jobber i byparken. Når et romskip fra fremtiden krasjlander, advarer en intergalaktisk kriger dem om at en tidsnado er i ferd med å ødelegge universet, og de er de eneste som kan stoppe den. Mordecai og Rigby bestemmer seg for å påta seg sitt livs mest episke jobb, selv om det betyr å bekjempe en ond volleyballtrener, et snakkende romtoalett og de enda sløvere tenåringsutgavene av seg selv.
**Yan Reidar Calmeyer Friis** (født 13. august 1952 i Oslo) er en norsk journalist, humorist og forfatter. 

Yan Friis startet sin journalistkarriere i *Arbeiderbladet*, for deretter å jobbe flere år i ungdomsbladet *Det Nye*, hvor han blant annet ga Michael Jacksons album *Thriller* dårlig kritikk. I Det Nye var han i årene 1977-1989 Norges mest leste plateanmelder. Han anmeldte 8–10 album hver eneste uke år ut og år inn, men kvaliteten var likevel svært høy. Anmeldelsene hadde stor påvirkning på den tids tenåringer og var for mange ukas høydepunkt. Det Nyes opplag lå på rundt 130 000 i 1978, men falt gradvis mot slutten av 80-tallet. Antallet lesere var høyt da bladene ble delt mellom søsken, venner og musikkinteresserte foreldre.

Siden 1993 har han skrevet artikler og intervjuer for *Vi Menn*, hvor han i en periode var reportasjesjef. For sine reportasjer fra Thailand mottok han i 2000 «Friends of Thailand award»-prisen fra Tourism Authorities of Thailand.

Friis jobbet også som humorist i Radio Vinyl, der han var en av programlederne for radioprogrammet *Husarrest*. Han var tidligere en av programlederne for radioprogrammet *Herreavdelingen* på NRK P1. 

I 2003 startet han Saranya Forlag AS sammen med mynthandler Jan Olav Aamlid for å gjenutgi den norske oppdagelsesreisende og vitenskapsmannen Carl Bocks verk *Templer og elefanter* fra 1884.[]

Ved kommunestyrevalget 2007 var Friis kandidat på Kystpartiets valgliste i Oslo. Ved stortingsvalget 2009 stod han på 10.-plass på Kystpartiets liste i Oslo. I 2015 var han rykket opp til 5.-plass.

Friis er en uttalt tilhenger av The Beatles og Liverpool FC.[] Og en lidenskapelig motstander av MDG som han konsekvent omtaler som "De miljøgrønne".

Friis bidro med mange innslag i Tom Kristensens David Bowie-antologi "Ziggy Stardust kom aldri til Norge" (2020). De to arbeider i øyeblikket med et stort verk om The Rolling Stones som ventes utgitt i 2023.

Referanser
----------

1. ↑  Eriksen, Daniel (24. august 2014). «Norske anmelderes ni rareste». *NRK*.
2. ↑  Redaksjonen. «Tøff Vi Menn-journalist lader batteriene i Pattaya». *Thailands Tidende*. Besøkt 24. mars 2022.
3. ↑  Oslo Kystpartis stortingsvalgliste 2009

Bibliografi
-----------

* 2020: Ziggy Stardust kom aldri til Norge (bidragsyter) -
* 2014: *Beatles og jeg* – ISBN 978-82-999632-5-1
* 2004: *Hanumans maske* – ISBN 82-92540-00-8
* 2000: *Året rundt med Finn og Yan* (sammen med Finn Bjelke, illustrasjoner av Joker) – ISBN 82-05-27308-1
* 1999: *GGG – Gyldendals gode gutteguide* (sammen med Finn Bjelke, illustrasjoner av Frode Øverli) – ISBN 82-05-26488-0
* 1991: *Med rett til å elske* – ISBN 82-527-1107-3
* 1981: *Lennon om seg selv* – (av Andy Peebles, oversettelse og diskografi ved Yan Friis) ISBN 82-09-01912-0

Eksterne lenker
---------------

* (en) Yan Friis på Internet Movie Database Rediger på Wikidata
* (no) Yan Friis på gyldendal.no Arkivert 12. januar 2021 hos Wayback Machine.

  

Portal: Litteratur

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI
 |
**Knut Knutsen Holte** (1892–1970) var en norsk gårdbruker og politiker (V). Han var ordfører i Orkland fra 1946 til 1959.

K.K. Holte var sønn av Knut Holte (1837–?) og Anne (1858–?, født Olsen). Han gifta seg i 1923 med Karen O. Langås (1894–1957).

Holte overtok farsgården på Svorkmo i 1920. Ved siden av gårdsdrifta var han styreformann i Orkdal elverk fra 1945, og pådriver for etableringa av og styremedlem i A/L Orkla Skogindustri.

Han ble med i kommunalt arbeid i Orkland i ung alder, og kom først inn i kommunestyret i 1925. Holte var varaordfører i flere perioder før andre verdenskrig, og ble valgt til ordfører i 1945. Han var ordfører fram til 1959, da han ikke tok gjenvalg til kommunestyret.

Referanser
----------

1. 1 2  *Norges bebyggelse*. xx#: Faglitteratur. 1977. s. 691.
2. ↑  «Knut Knutsen Holte». Historisk befolkningsregister. Besøkt 4. november 2023.
3. 1 2  «Dødsfall». *Sør-Trøndelag*, 10. februar 1970.
4. ↑  «Takk og avskjed i Orkland kommunestyre». *Adresseavisen*, 18. desember 1959.
**Beesoniidae** er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.

Utseende
--------

De fleste Beesoniidae lever i galler og de voksne hunnene ser man sågodtsom aldri. De voksne hunnene er svært forenklet og man finner få gjenkjennelige strukturer som viser at de er insekter. Sett ovenfra er de gjerne omtrent sirkelrunde. Gallen ligner ofte på en frukt eller en bladknopp.

Levevis
-------

De slektene som lever i den gamle verden (alle unntatt *Limacoccus*) er knyttet til tre-slektene *Dipterocarpus* og *Shorea* (familien Dipterocarpaceae), med noen få arter på eikeslekten (*Quercus*). De lever i oppsvulmede galler. Hunnen utvikler seg gjennom tre (slekten *Gallacoccus*) eller fire nymfestadier, hannen gjennom fem stadier. Hos slekten *Beesonia* forlater den voksne hunnen aldri den avkastede huden etter det siste nymfestadiet. Hos noen arter finnes det to eller flere former (morfer) av det første nymfestadiet, man antar at noen av disse kan være en steril soldatkaste som har til oppgave å forsvare gallen mot inntrengere, men dette er ikke sikkert vist. Hannene utvikler seg vanligvis inne i morens galle. Slekten *Limacoccus* fra Sør-Amerika lever på palmer og danner ikke galler.

Utbredelse
----------

De fleste av artene lever i Sørøst-Asia, bortsett fra slekten *Limacoccus* fra Sør-Amerika. Den eneste arten som forekommer naturlig i den palearktiske sone er *Beesonia napiformis* i Asia. I Europa forekommer ingen arter naturlig, men den søramerikanske *Limacoccus brasiliensis* har etablert seg noen steder.
Det finnes også én art i Australia.

Systematisk inndeling
---------------------

**Treliste**
* ordenen Nebbmunner, Hemiptera
	+ underordenen Plantelus, Sternorrhyncha
		- overfamilien Skjoldlus, Coccoidea
			* familien Beesoniidae
				+ slekten *Beesonia* – 4 arter
					- *Beesonia dipterocarpi* Green
					- *Beesonia ferrugineus* (Froggatt) – Australia
					- *Beesonia napiformis* (Kuwana) – eneste naturlig forekommende art i den palearktiske sone
					- *Beesonia shoreae* Takagi
				+ *Danumococcus parashoreae* Takagi & Hodgson
				+ *Echinogalla pustulata* Takagi
				+ slekten *Gallacoccus* – 4 arter
					- *Gallacoccus anthonyae* Beardsley
					- *Gallacoccus heckrothi* Takagi
					- *Gallacoccus secundus* Beardsley
					- *Gallacoccus spinigalla* Takagi
				+ slekten *Limacoccus* Bondar, 1929 – 4 arter
					- *Limacoccus brasiliensis* (Hempel, 1934) -eneste art som forekommer i Europa
					- *Limacoccus kosztarabi* Foldi
					- *Limacoccus serratus* Bondar
					- *Limacoccus venezuelana* Foldi
				+ *Mangatorea hopeae* Takagi

Kilder
------

* Liste over alle beskrevne arter
* Beesoniidae på ScaleWeb
* Fauna Europaea, utbredelsesdatabase over europeiske dyr

Eksterne lenker
---------------

* (en) *Beesoniidae* i Encyclopedia of Life Rediger på Wikidata

* (en) *Beesoniidae* i Global Biodiversity Information Facility Rediger på Wikidata

* (en) *Beesoniidae* hos Fauna Europaea Rediger på Wikidata

* (en) *Beesoniidae* hos NCBI Rediger på Wikidata

* *Beesoniidae* – detaljert informasjon på Wikispecies Rediger på Wikidata
**Guildhall** er en bygning i City of London, like ved Bank og Monument undergrunnsstasjoner. I over 800 år har Guildhall tjent som sete for City of Londons bystyre, Corporation of London. Navnet kommer fra det gammelengelske *geld* («penger»), fordi Guildhall var stedet som krevde inn skatter og oppbevarte skattepenger. 

Dagens bygning er bygd over hvelvene av en tidligere guildhall fra middelalderen, som igjen var bygd på tuftene av et romersk amfiteater – Britannias største. Den eldste delen av dagens Guildhall er steinbygningen fra 1411, som var det eneste som overlevde bybrannen i 1666. En omfattende restaurering og ombygning ble foretatt i 1866 ved arkitekten Horace Jones. Guildhall fikk store skader under den tyske bombinga av London i desember 1940. I 1954 var bygningen slik den framstår i dag ferdig restaurert, ved arkitekten Giles Gilbert Scott.

I tidligere tider ble Guildhall også brukt til rettssaker, og mange berømte engelskmenn fikk sin dom her – blant annet dikteren Henry Howard, Gunpowder-konspiratøren Henry Garnet, samt Lady Jane Grey og ektemannen Lord Guildford Dudley.

På slutten av 1800-tallet hadde den nye, folkevalgte forsamlinga for Stor-London, London County Council, møtene sine i Guildhall. Dette flytta i 1922 til County Hall. Guildhall brukes i dag mest i seremonielle sammenhenger, etter at Corporation of London flytta kontorene sine til moderne bygninger like ved. Den britiske litteraturprisen Booker-prisen deles ut i Guildhall. I 1990-åra åpna Guildhall Art Gallery, og bygningen huser også Clockmakers' Museum og et offentlig bibliotek som har spesialisert seg på litteratur og medier om London.

Eksterne lenker
---------------

* (en) Offisielt nettsted Rediger på Wikidata

* (en) Guildhall, London – kategori av bilder, video eller lyd på Commons Rediger på Wikidata
* Corporation of Londons hjemmeside

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN **·** NKC
 |
Satellittfoto av Indusdalen, synbart i grønt.
**Indusdalen** er en bred elvedal ved grensen mellom Pakistan og India, omkring 100 000 km² stor, og hvor elven av samme navn er på omkring 3,120 km lang. De eldste sporene av sivilisasjon på det indiske subkontinentet er avdekket ved steder langs eller nært inntil Induselven, som har gitt navn til området. Kulturen i Indusdalen fungerte omtrentlig i tiden 2600 f.Kr. og 1500 f.Kr. Den spredte seg sørover på det indiske subkontinentet, men hadde sitt hovedområde langs elvene i nordøst. Denne sivilisasjonen hadde betydning for senere tiders hinduisme og indisk kultur.

Referanser
----------

1. ↑   Shrestha, A.B.; Agrawal, N.K. et al (2015): The Himalayan Climate and Water Atlas: Impact of Climate Change on Water Resources in Five of Asia's Major River Basins. International Centre for Integrated Mountain Development (ICIMOD). ISBN 978-92-9115-357-2; s. 58.

Se også
-------

* Indus
* Induskulturen

Eksterne lenker
---------------

* Indus Valley, Ancient India
* Indus Valley Civilization
| Medaljeoversikt |
| --- |
| Konkurrerte for Canadas flagg Canada |
| Friidrett |
| Friidrett VM i friidrett |
| Sølv | 2011 Daegu | Kulestøt |
| Bronse | Moskva 2013 | Kulestøt |
| Friidrett Sommer-OL |
| Bronse | Beijing 2008 | Kulestøt |

**Dylan Armstrong** (født 15. januar 1981 i Kamloops i Britisk Columbia) er en canadisk friidrettsutøver som spesialiserer seg på kulestøt.

Armstrong begynte sin friidrettskarriere som sleggekaster og vant sølv under junior-VM i 2000. Fra 2003 har han spesialisert seg på kulestøt.

Han vant Panamerikanske leker 2007, og kom samme år til finalen i VM i Osaka, hvor han ble nummer 9. Under Sommer-OL 2008 ble han nummer fire etter ny personbeste på 21,04 meter, og kun en centimeter bak Andrej Mikhnevitsj på bronseplass. Over seks år senere fikk han bronsemedaljen etter at Mikhnevitsj ble fratatt alle sine resultater etter 2005 på grunn av doping.

Under VM 2009 i Berlin, kom han ikke videre fra kvalifiseringen. Han vant derimot Samveldelekene 2010 med 21,02 meter. 

I 2011 vant han en konkurranse i Calgary i juni med rekordkastet 22,21 meter og var en av favorittene til gullet under VM i Daegu. Han støtte der 21,64 meter og tok sølvmedaljen etter en jevn kamp mot den unge tyskeren David Storl, som vant med 21,78 meter.

Referanser
----------

1. ↑   World Athletics Database, World Athletics utøver-ID 174424[Hentet fra Wikidata]
2. ↑  «After 6 years, Canada's Dylan Armstrong finally receives his Olympic bronze». *CTVNews*. 15. februar 2015. Besøkt 17. januar 2016.

Eksterne lenker
---------------

* (en) Dylan Armstrong – Olympics.com Rediger på Wikidata

* (en) Dylan Armstrong – Olympic.org Rediger på Wikidata

* (en) Dylan Armstrong – Olympedia Rediger på Wikidata

* (en) Dylan Armstrong – Sports-Reference (OL-resultater – arkivert) Rediger på Wikidata

* (en) Dylan Armstrong – Commonwealth Games Federation Rediger på Wikidata

* (en) Dylan Armstrong – World Athletics Rediger på Wikidata

* (en) Dylan Armstrong – Diamond League Rediger på Wikidata

* (en) Dylan Armstrong – Track and Field Statistics Rediger på Wikidata
| Medaljeoversikt |
| --- |
| Konkurrerte for Danmarks flagg |
| Padling |
| De olympiske ringer Olympiske leker |
| Sølv | 2008 i Beijing | K2 1000 |

**Kim Wraae Knudsen** (født 19. september 1977) er en dansk padler, som deltok ved OL 2008 i Beijing, hvor han vant sølv i toerkajakk sammen med René Holten Poulsen. Han er tatt ut til OL 2012 i London, hvor han er utpekt til å være danske flaggbærer.

Wraae begynte å padle som femtenårig og kom første gang på landslaget tre år seinere, i 1996. Han padler for Amager Ro- & Kajakklub. Hans beste internasjonale resultat er EM-gull i 2008 og sølvmedaljen i OL samme år, begge deler i toerkajakk sammen med René Holten Poulsen på distansen 1000 m. I samme OL ble duoen nummer fem på 500 m. OL-sølvmedaljen ble vunnet etter en andreplass i det innledende heatet etter en tysk båt, noe som ga direktekvalifikasjon til finalen, hvor de allikevel ble slått relativt klart av tyskerne igjen. På 500 m ble duoen nummer fire i det innledende heatet, som betød at de måtte padle semifinalen, hvor de med en tredjeplass akkurat kom til finalen. Her gikk det bedre, da de ble nummer fem blant de ni båtene som deltok med bare litt over et halvt sekund opp til bronseplassen.

I OL 2012 deltok han i firerkajakk på 1000 m sammen med René Holten Poulsen, Emil Stær og Kasper Bleibach og i toerkajakk på 1000 m sammen med Emil Stær. De kvalifiserte seg da firerkajakken nådde i finalen i VM i 2011. OL-billetten ble gitt av Danmarks Idræts-Forbund etter innstilling fra forbundet. Som optakt til OL vant firerkajakken EM i Kroatia.

Referanser
----------

1. ↑  Mette Richardt (27. juni 2012). «Kim Wraae dansk fanebærer». DR. Besøkt 17. juli 2012.
2. ↑  «Kim Knudsen Biography and Olympic Results». www.sports-reference.com. Arkivert fra originalen 8. oktober 2012. Besøkt 17. juli 2012.
3. ↑  «VM kajak: 5 danske kajakroere er klar til OL i London - Henriette Engel og firerkajakken er klar til VM-finaler i morgen» (PDF). Dansk Kano & Kajak Forbund. 19. august 2011. Arkivert fra originalen (PDF) 22. desember 2015. Besøkt 17. juli 2012.  «Arkivert kopi» (PDF). Arkivert fra originalen (PDF) 22. desember 2015. Besøkt 30. juli 2012.
4. ↑  Flemming Jørgensen (1. juni 2012). «1/6 Indstilling af atleter til OL». Dansk Kano & Kajak Forbund. Besøkt 17. juli 2012.
5. ↑  Mette Richardt (24. juni 2012). «Dansk EM-guld i firerkajak». DR. Besøkt 17. juli 2012.

Eksterne lenker
---------------

* (en) Kim Wraae Knudsen – Olympedia Rediger på Wikidata

* (en) Kim Wraae Knudsen – Sports-Reference (OL-resultater – arkivert) Rediger på Wikidata
* «Kim Wraae». ol.dk. Arkivert fra originalen 17. juli 2012. Besøkt 17. juli 2012.

Portaler: Sport | Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** Prabook
 |
**Bethylidae** er en familie av stilkvepser. Artene er små, gjerne maurlignende, og opptrer stort sett som parasitoider som snylter på larver av biller og sommerfugler.
Man kjenner ca. 2200 arter i verden, omtrent 225 er funnet i Europa og 14 arter er funnet i Norge.

Utseende
--------

Små (1,5 – 10 mm, vanligvis 3 – 4 mm lange), oftest svarte eller rødlige vepser. Hodet er nokså stort og kantete, gjerne lenger enn bredt. Antennene er trådformede, ganske korte til temmelig lange, og har vanligvis 12 ledd hos hunnene, 13 hos hannene. Kroppen er slank og mer eller mindre sylindrisk, med markert "vepsetalje" mellom forkropp og bakkropp. Beina er temmelig korte. Vingene er smale, mange arter er vingeløse. De har 6-10 lukkede celler i forvingen, men ingen i bakvingen. Bakkroppen er slank og mer eller mindre sylindrisk, hunnens eggleggingsrør stikker ikke ut utenfor bakkroppsspissen.

Levevis
-------

Bethylidene er parasitoider som særlig angriper larver av biller og sommerfugler. Deres slanke kroppsform gjør at de kan krype inn nesten over alt, og mange er knyttet til larver som fører et skjult levevis inne i tunneler i ved, matvarer eller lignende. Et spesielt trekk er at noen arter har en form for yngelpleie. Ulikt de fleste andre snyltevepser blir hunnen værende ved den angrepne vertslarven, som den har lammet med et giftig stikk, og hjelper larvene sine. Ganske mange arter angriper insekter som gjør skade på lagrede matvarer (for eksempel melbiller, melmøll og klannere) og der er derfor å regne som nyttedyr. Noen arter fra varme strøk er spredt over det meste av verden med sine vertsdyr. Noen arter er benyttet til biologisk bekjempning.

Systematisk inndeling
---------------------

**Treliste**
* Ordenen vepser (vepser, humler, bier og maur) (Hymenoptera)
	+ Underordenen stilkvepser (Apocrita)
		- delgruppe broddvepser (Aculeata)
			* Overfamilien Chrysidoidea
				+ Familien Bethylidae
					- Bethylinae
					- Epyrinae
					- Mesitiinae
					- Pristocerinae

Kilder
------

* Fauna Europa (2004) Fauna Europaea version 1.1, www.faunaeur.org – utbredelsesdatabase for europeiske dyr.
* Bethylidae på Tree of life
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40.

Eksterne lenker
---------------

* (en) *flathodevepser* i Encyclopedia of Life Rediger på Wikidata

* (en) *flathodevepser* i Global Biodiversity Information Facility Rediger på Wikidata

* (no) *flathodevepser* hos Artsdatabanken Rediger på Wikidata

* (sv) *flathodevepser* hos Dyntaxa Rediger på Wikidata

* (en) *flathodevepser* hos Fauna Europaea Rediger på Wikidata

* (en) *flathodevepser* hos Fossilworks Rediger på Wikidata

* (en) *flathodevepser* hos ITIS Rediger på Wikidata

* (en) *flathodevepser* hos NCBI Rediger på Wikidata

* (en) *Kategori:Bethylidae* – bilder, video eller lyd på Wikimedia Commons Rediger på Wikidata

* *Bethylidae* – detaljert informasjon på Wikispecies Rediger på Wikidata
**Aśoka** (sanskrit: devanāgarī: अशोकः/IAST: Aśokaḥ/IPA: [aˈɕoːkə(hə)]; født ca. 304. f.Kr. død 232 f.Kr.), kjent som **Ashoka den store** siden han regnes som en av Indias beste keisere, var en indisk keiser (*samrat*) over Mauryariket som styrte over nesten hele det indiske subkontinentet etter flere militære erobringer fra omtrent 272 f.Kr. til sin død.

Bilde av en cakravatin, som muligens skal være Aśoka.
Aśokas rike strekte seg fra dagens Afghanistan og Pakistan i vest til Bangladesh og Assam i øst, og så langt sør som det nordlige Kerala og Andhra Pradesh (bortsett fra Tamil Nadu). Han erobret kongeriket kjent som Kalinga, som hadde motstått tidligere erobringforsøk fra Aśokas forgjengere, helt tilbake til Chandragupta Maurya. Aśoka hadde sin hovedstad i Magadha, i det som i dag er Bihar.

Han konverterte til buddhismen fra datidens vediske tradisjoner etter å ha vært vitne til de store blodsutgytelsene under Kalinga-krigen, som han selv hadde startet ut fra et ønske om større erobringer. Senere henga han seg til å spre buddhismen utover i Asia, og opprettet monumenter som markerte viktige steder i livet til Gautama Buddha. Aśoka blir av enkelte regnet som keiseren over alle tider i menneskenes historie og som en filantropisk hersker. Aśoka var en tilhenger av ikkevold (*mahavira*), kjærlighet, sannhet, toleranse og vegetarisme.

I indisk historie blir han husket som *Samraat Chakravartin Ashoka*, *Keiseren over keisere Ashoka*, blant mange andre navn.

Referanser
----------

1. ↑  «Who was Ashoka?». *Culture* **(engelsk)**. 1. april 2019. Besøkt 1. oktober 2021.

Eksterne lenker
---------------

* (en) Ashoka – kategori av bilder, video eller lyd på Commons Rediger på Wikidata


|  |  |  |
| --- | --- | --- |
| Forgjenger:**Bindusara** | **Keiser over Mauryariket**(272 f.Kr.–232 f.Kr.) | Etterfølger:**Dasaratha** |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** World History Encyclopedia **·** Brockhaus Enzyklopädie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NKC **·** ICCU **·** BBC Things
 |
**Åsgårdstrand Båtforening** ble stiftet i mai 1980, og foreningens styre besto av Bjarne Olsen, Odd Sørensen, Trygve Liland, Per Rom og Gunnar Jarneid.

Bjarne Olsen var foreningens første formann. Foreningen ble etablert som en interesseorganisasjon overfor kommunen og brukerne.
Åsgårdstrand kommune og senere Borre kommune hadde driftsansvaret, bekostet vedlikehold og nyinvesteringer, samt holdt havneassistent. Organisering av vakthold, dugnad og drift av marina var båtforeningens oppgaver.

Dette forandret seg i januar 1996 da foreningen inngikk en avtale med Borre kommune om drift av servicebygget i badeparken, slik at foreningen disponerte dette i 25 år.

Senere samme år, 15. februar 1996, inngikk båtforeningen en avtale med Borre Havnevesen og Borre kommune om drift av hele havnen.
Fra 1. januar 1998 fikk båtforeningen disposisjonsrett i 5 år av Borre Havnestyre over verkstedet (i gropa).

I februar 2002 fikk foreningen disposisjonsrett over hele huset på dypvannskaien etter at fisker Ivar Pedersen fra Markebo sluttet med garnfiske.

Eksterne lenker
---------------

* Åsgårdstrand Båtforenings websider
Ledragata
**Ledragata** er en hovedgate i Nikosia på Kypros. Gata ble delt i 1963, ti år før den tyrkiske invasjonen av Nord-Kypros som førte til at Kypros ble delt i to deler, med den såkalt grønne linje, kontrollert av FN mellom den nordlige delen og den sørlige delen av øya.

Gata var og er en viktig handlegate i byen. Navnet henspiller på et tidligere bykongedømme på Kypros, vel 1050 f.Kr, som lå midt på øya der Nikosia ligger i dag. Sent på 1950-tallet ble gata også kalt for «drapsmila», grunnet konflikten på øya.

Historisk var gata hovedhandlegata, men den har de senere årene fått konkurranse fra lettere tilgjengelige gater utenfor bysentrum. Likevel er eiendomsprisene langs gata de høyeste på Kypros.

Gata har en nord-sørretning og er vel en kilometer lang. Det meste av gata er kontrollert av Republikken Kypros, mens den nordlige delen av gata ligger i Nord-Kypros.

Gata ble åpnet for fri ferdsel mellom den nordlige og sørlige delen den 3. april 2008.

Referanser
----------

1. ↑  «Ledra Street property prices go through the roof on Cyprus peace hopes». *Financial Mirror*. 26. mars 2008. Arkivert fra originalen 8. april 2008. Besøkt 30. mars 2008.
2. ↑  Ledra Street crossing opens in Cyprus, Associated Press article on IHT website, 3. april 2008.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Bjørkbakken** er en hoppbakke i Stjørdal i Trøndelag. Bakken ligger på østsiden av Bjørkkammen, ved Venna, ca. 6 kilometer øst for Stjørdalshalsen, og har K-punkt 82 meter og bakkestørrelse 88 meter. Bjørkbakken har hatt junior-NM i 1975, 1991 og 1999, og har også hatt renn i norgescupen og europacupen. Den er eid av IL Nybrott; driftskomiteen for bakken har også representanter fra IL Stjørdals-Blink, Lånke IL og Skatval Skilag. Bakkerekorden er 96 meter, satt av Anders Bardal 4. mars 2009.

Byggingen av Bjørkbakken startet i 1920, og bakken ble modernisert i årene 1953-1957. Etter junior-NM i 1999 hadde ikke bakken renn på flere år, men i 2006 ble den satt i stand igjen. I 2021 ble bakken omgjort til helårs plastbakke etter gjenbruk av plast fra Granåsen skisenter etter at hoppbakkene der ble revet for å bygge nye til VM 2025.

Bjørkbakken AS ble etablert i 2020 med Rolf Åge Berg som daglig leder.

Stjørdals-Blink Orientering har for øvrig et orienteringskart kalt Bjørkbakken, som dekker området som hoppbakken ligger i.

Referanser
----------

1. ↑  *Adresseavisen*, 25. august 2021, side 21
2. ↑  «Kunngjøringer - Brønnøysundregistrene». *w2.brreg.no*. Besøkt 9. mars 2023.
3. ↑  World of O: Orienteringskart Bjørkbakken (besøkt 26. november 2011)

Eksterne lenker
---------------

* Bjørkbakken (offisiell hjemmeside)
	+ Bjørkbakken: Om bakken (besøkt 26. november 2011)
* IL Nybrott: Ski historikk (besøkt 26. november 2011)
* Skisprungschanzen-Archiv: Stjørdal (Bjørkbakken) (besøkt 26. november 2011)
* Idrettsanlegg.no: Bjørkbakken
Amerikansk trygdekort
**Trygd** er en offentlig forsikring. Obligatorisk trygd kalles gjerne folketrygd. Andre typer trygd er alderstrygd, barnetrygd og uføretrygd.

Trygd er nær knyttet til velferdsstaten, og erstattet tidligere ordninger som fattigvesenet og kirkelige veldedighetskasser. Historisk har fattigdom vært håndtert på ulike måter, variert mellom kulturer og generasjoner. Fra de eldste tider var familien og slekten det viktigste sikkerhetsnettet for den enkelte og i noen tilfeller har denne plikten vært institusjonalisert gjennom lovverk. I Europa representert også kirken et sikkerhetsnettverk. Statsdannelsene i Europa medførte en overføring av dette ansvaret.

Fattiglovgivingen var den vanlige ordningen for sosiale nettverk før utviklingen av trygdeordninger. Fattiglovgivingen var basert på et system hvor staten finansierte støtteordninger for de fattige. Det var flere problemer forbundet med lovene. De var som regel alltid lokalt organisert og kvaliteten i gjennomføringen var dermed knyttet opp til hvor en bodde. Videre var de basert på behovsprøving og mottakerne hadde som regel ingen klagemuligheter. Systemet ble derfor lite forutsigbart og tildels vilkårlig.

Den første trygden ble etablert i Tyskland på 1880-tallet, og var et resultat av rikskansler Otto von Bismarcks sosiallovgiving. Politikken var dels et resultat av at staten hadde konsolidert sine primære maktfunksjoner og dermed søkte nye områder for makt, og dels at lederne søkte å demme opp for voksende sosial uro og det som opplevdes som den sosialistiske trusselen. Trygdeordningene som da ble innført var ikke de første av sitt slag, men de skilte seg ut fra de foregående ved at de favnet større grupper og var nasjonale. Lovene var basert på forsikringsprinsippet, hvilket innebar at de forsikrede – som regel arbeidere – hadde rett til inntektskompensasjon fra fond som de selv hadde bidratt til å bygge opp gjennom et liv i yrkesaktivitet. De grunnleggende trekkene ved strukturene som da ble etablert regnes for videreført i samtlige av de etterfølgende tyske regimer. Modellen ligger også til grunn for flere andre velferdsstater.

Referanser
----------

1. ↑  «Velferdsstatens utvikling – fra fattigvesen til trygd]». Gyldendal Norsk Forlag. Arkivert fra originalen 24. mai 2015.

Se også
-------

* Forsikring
* Folketrygd
* Trafikktrygd
* Pensjon
* Sykepenger
* Sosialhjelp
* Velferdsstat

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** BNF **·** BNF (data) **·** NDL **·** NKC
 |
Hågahaugen, også kalt for *Kong Bjørns haug*, i nærheten av det stedet der Björn på Håga skal ha hatt sitt kongesete.
**Bjørn på Håga** var i henhold til *Hervors saga* sønn av Erik Bjørnsson og var en hersker i Svitjod sammen med sin bror Anund Uppsale en gang på 800-tallet.

Den historiske eksistensen av denne sagnkongen har blitt styrket av Rimbert, erkebiskop av Hamburg-Bremen, som forteller at kong Bjørn regjerte sammen med sin bror Anund (*Anoundus*) og ble etterfulgt av en kong Erik, noe som tilsvarende hva som nevnes i *Hervarar saga*. Foranledningen til at Rimbert forteller om Bjørn er at denne hadde bedt keiser Ludvig den fromme sende kristne misjonærer til Birka. Keiseren svarte ham ved å sende Ansgar i år 829. Bjørn tok imot Ansgar ved sitt hoff på Adelsö og ga ham tillatelse til å grunnlegge en kristen menighet.

Bjørn skal ha fått tilnavnet «på Håga» ettersom hans hall lå ved siden av den store, allerede da fornaldergravhaugen Hågahaugen på Adelsö. Herfra kunne han kontrollere den nye handelsbyen og kaupangen Birka. Hans bror Anund Uppsale skal likeledes ha fått sitt tilnavn på grunn av han holdt til i kultsenteret Uppsala.

Snorre Sturlason siterer flere skaldekvad som ble diktet av Brage Boddasson. Brage skal ha vært hirdskald hos Bjørn på Håga, noe som også nevnes av *Hervarar saga*. Bjørns hirdskald skal være den første skald som er kjent ved navn, og han skal ha kvedet *Ragnarsdråpa* til minne om Bjørns forfar Ragnar Lodbrok.

Bjørn på Håga og Anund Uppsale blir også nevnt av Adam av Bremen som forteller at Bjørn og Anund etterfulgte en kong Olav. *Hervarar saga* nevner dog bare at Erik Anundsson som var far til Bjørn Eriksson og farfar til Erik Seiersæl og Olav Bjørnsson II. Før man slår fast at disse kildene motsier hverandre bør man spørre seg om sveaene sluttet med samkonge med Bjørn på Håga og Erik Seiersæl, eller om alle detaljer omkring sveaenes opplegg med samkonge ikke nevnes i de knappe kildene som har overlevd.

Referanser
----------

1. ↑  Vita Anskarii i engelsk oversettelse
**Ján Brejčák** (født 29. juni 1989 i Poprad) er en slovakisk ishockeyspiller som for tiden[*når?*] spiller back for Storhamar Hockey i Fjordkraftligaen fra 2021.

Karriere
--------

Brejčák kom gjennom ungdomsrekkene til HK Poprad. Han debuterte på herrelaget i 2006-07-sesongen. I 2011 ble han med på det tsjekkiske laget HC Litvinov, hvor han tilbrakte to år. Fra 2013 til 2015 viste Brejčák seg for HC Slovan Bratislava i Kontinental Hockey League. 
Etter en prøvespill med HC Davos av den sveitsiske toppkampen National League A (NLA), ble Brejčák signert av HCD i august 2015.

Landslag
--------

Brejčák debuterte på Slovakias herrelandslag i 2011 og representerte landet sitt under VM 2014 i Hviterussland.

Referanser
----------

1. ↑   Eurohockey.com, Eurohockey.com spiller-ID 93217, besøkt 25. april 2022[Hentet fra Wikidata]
2. ↑  «HCD verpflichtet Jan Brejcak | Hockey Club Davos». *www.hcd.ch*. Arkivert fra originalen 13. mars 2016. Besøkt 12. mars 2016.
3. ↑  «Slovakia - 2014 WM - International Ice Hockey Federation IIHF». *www.iihfworlds2014.com*. Besøkt 12. mars 2016.

Eksterne lenker
---------------

* (en) Ján Brejčák – Eurohockey.com Rediger på Wikidata

* (en) Ján Brejčák – Hockeydb.com Rediger på Wikidata

* (en) Ján Brejčák – Eliteprospects.com Rediger på Wikidata
**Felix Hartmann** (født 30. september 1893, død 8. mars 1974) var en norsk frontkjemper og offiser i Waffen-SS under andre verdenskrig.

Hartmanns foreldre var født tyske og faren var tysk generalkonsul i Norge. Under første verdenskrig deltok han på øst- og vestfronten, på tysk side. Han fikk jernkorset av første klasse.

Etter første verdenskrig deltok han i stiftelsen av Norske Krigsveteraners Forbund. Dette skal ha ført til opprettelsen av Det Internasjonale Veteranforbundet, som Hartmann en periode var leder av.

Under andre verdenskrig ble han medlem av Hirden og Waffen-SS. Han oppnådde graden Sturmbannführer, tilsvarende major. Han kan ha vært involvert i utryddelse av jøder og partisaner i Hviterussland.

Under landssvikoppgjøret ble han i 1948 dømt til 12 års tvangsarbeid. Han ble i lagmannsretten dømt til livsvarig tvangsarbeid, men Høyesterett satte ned frihetsstraffen til 12 år.

Han var gift med Else Hartmann, som begikk selvmord sammen med sin elsker (politimannen og angiveren Kirsebom) noen uker etter krigens slutt.

Han drev næringsvirksomhet i Felix Hartmann A/S inntil sin død i 1974.

Referanser
----------

Hans Jüttner, Vidkun Quisling, Paul Wegener (foran) og Felix Hartmann (bak til høyre) i treningsleiren Fallingbostel ti mil sør for Hamburg 3. oktober 1941 da over 300 frontkjempere i «Viken Bataljon» av Den norske Legion avla ed til Hitler og ble med i tyskernes Wehrmacht. Felix Hartmann arbeidet for SD ved Minsk i Hviterussland fra 1942, der Hartmanns sjef var ansvarlig for at 55 000 jøder ble likvidert på bare ti uker.
1. ↑   Aftenposten, utgitt 30. september 1943[Hentet fra Wikidata]
2. 1 2   Morgenbladet, type referanse dødsannonse, utgitt 11. mars 1974[Hentet fra Wikidata]
3. 1 2 3  «Felix Hartmann 75 år» (PDF). *Folk og Land*. 21.09.1968. Besøkt 26.09.2012.
4. 1 2  «Felix Hartmann» (PDF). *Folk og Land*. 06.04.1974. Besøkt 26.09.2012.
5. ↑  Asbjørn Svarstad (26.09.2012). «Det var flere norske massemordere i SS». *Dagbladet*. Besøkt 26.09.2012.
6. ↑  «Friheten 1948.06.02». Norge;Oslo;;Oslo;;;;. s. 3.
7. ↑  «Nordlands Framtid 1945.06.15». Norge;Nordland;;Bodø;;;;. s. 2.
8. ↑  «Porsgrunns Dagblad 1945.07.13». Norge;Vestfold og Telemark;;Porsgrunn;;;;. s. 1.
9. ↑  Bilde fra edsavleggelsen i Viken Bataljon av Den norske Legion 3. oktober 1941

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni
 |

Portal: Andre verdenskrig
***Redderen i rugen*** eller ***Hver tar sin – så får vi andre ingen*** er en roman av J.D. Salinger og ble første gang utgitt i USA i 1951. 

Boken var egentlig ment for voksne, men har blitt en vanlig del av high school og collegepensum i den engelskspråklige verden. Den har også blitt oversatt til de fleste store språk i verden. Rundt 250 000 eksemplarer blir solgt hvert år, med et totalt salg på over 65 millioner eksemplarer. 

Romanen ble kåret av *Time Magazine* som en av de 100 beste engelskspråklige romanene mellom 1923 og 2005.

Romanens hovedperson, Holden Caulfield, har blitt et ikon for ungdomsopprør. Romanen er skrevet i førsteperson og følger Holdens opplevelser i New York etter at han blir utvist fra skolen Pencey Prep.

Boken er oversatt til norsk to ganger:

* 1952 – *Hver tar sin – så får vi andre ingen*, oversatt av Åke Fehn, ISBN 9788202143121 Bastianprisen i 1953
* 2005 – *Redderen i rugen*, oversatt av Torleif Sjøgren-Erichsen, ISBN 9788202298227

Handling
--------

Holden Caulfield, en deprimert 17-åring, bor ved et sanatorium i California etter den andre verdenskrig. Han blir utskrevet, og har tenkt å flytte sammen med broren D.B. en forfatter og Militærveteran som Holden er irritert på etter ha blitt en berømt manusforfatter i Hollywood. Holden husker en jul ved Pencey Preparatory Academy, en internatskole i Pennsylvania. Holden har nettopp blitt utvist fra skolen fordi han hadde mislyktes i alle klassene sine, bortsett fra i engelsk.

Tilbake på hybelen sin forstyrrer Holdens nabo, Robert Ackley - som er upopulær blant sine jevnaldrende - han med sine uhøflige spørsmål og oppførsel. Men Holden, som synes synd på Ackley, tolererer hans nærvær. Senere samtykker Holden til å skrive en stil for romkameraten sin, Ward Stradlater, som snart skal på et stevnemøte. Holden mister etter hvert håpet om å finne tilhørighet eller vennskap i hjembyen, og bestemmer seg impulsivt at han skal reise vestover og leve en mer tilbaketrukket livsstil og flytter inn i en avsidesliggende tømmerhytte.

Se også
-------

* Århundrets 100 bøker ifølge Le Monde

Eksterne lenker
---------------

* Omtale av norsk utgave *Hver tar sin, så får vi andre ingen*


|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND
 |
| Medaljeoversikt |
| --- |
| Konkurrerte for USAs flagg USA |
| Ishockey |
| De olympiske ringer Olympiske vinterleker |
| Sølv | 2010 Vancouver | Tropp |
| Ishockey U18-Verdensmesterskap |
| Gull | 2005 Tsjekkia | Tropp |
| Sølv | 2004 Hviterussland | Tropp |

**Philip Joseph Kessel** (født 2. oktober 1987) er en amerikansk profesjonell ishockeyspiller som spiller for den amerikanske klubben Arizona Coyotes i NHL.

Før dette spilte han for NHL-klubbene Pittsburgh Penguins, Toronto Maple Leafs og Boston Bruins

Kessel er et produkt av USA Hockey National Team Development Program og ble utviklingsprogrammets største mål- og poengkonge gjennom tidende da han avsluttet sitt siste år etter 2004/05-sesongen. Han avsluttet sin amatørkarriere med å spille collegehockey for University of Minnesota i WCHA (NCAA). Han ble draftet som nummer fem i NHL Entry Draft 2006 av Boston Bruins, og i sin rookiesesong 2006/07 mottok han Bill Masterton Memorial Trophy for å ha spilt etter å ha overkommet testikkelkreft.

Landslagskarriere
-----------------

Kessel har representert USA i flere internasjonale turneringer. Han representerte landet i alle VM-turneringer for U18, U20- og seniorlandslag fra 2004 til 2010 med unntak av 2009, hvor han var ute grunnet en skulderskade. Han var også assisterende lagkaptein på laget som vant sølv ved OL 2010. Han er også på det amerikanske laget ved OL 2014.

Privatliv
---------

Kessel kommer fra en atletisk familie. Hans far, Phil Kessel sr. var quarterback ved Northern Michigan University og ble draftet av NFL-laget Washington Redskins. Kessels eldre fetter, David Moss er en profesjonell ishockeyspiller for NHL-klubben Phoenix Coyotes. Broren Blake Kessel spiller for Philadelphia Flyers's farmerlag Adirondack Phantoms, mens søsteren Amanda Kessel spiller for Minnesota Golden Gophers i WCHA og spiller for det amerikanske kvinnelandslaget i internasjonale turneringer, senest ved vinter-OL 2014.

Referanser
----------

1. ↑   www.hockeydb.com[Hentet fra Wikidata]
2. ↑   www.nhl.com[Hentet fra Wikidata]

Eksterne lenker
---------------

* (en) Phil Kessel – Olympedia Rediger på Wikidata

* (en) Phil Kessel – Sports-Reference (OL-resultater – arkivert) Rediger på Wikidata

* (en) Phil Kessel – National Hockey League (NHL) Rediger på Wikidata

* (en) Phil Kessel – Hockeydb.com Rediger på Wikidata

* (en) Phil Kessel – Hockey-Reference.com Rediger på Wikidata

* (en) Phil Kessel – Legends of Hockey Rediger på Wikidata

* (en) Phil Kessel – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN
 |
**Ibāḍī** (arabisk: الاباضية ; **al-Ibāḍiyyah**) eller **ibāḍisme** er en form for islam som skiller seg fra både sunni- og sjiaislam. Ibāḍīer, ca. én prosent av muslimene, utgjør omtrent tre fjerdedeler av befolkningen i Oman og også et flertall på Zanzibar, og det finnes også ibāḍīer i Nafusa-fjellene i Libya, M'Zab-dalen i Algerie, Djerba i Tunisia og noen andre steder i Øst-Afrika. Det khawarjiske Rustamid-dynastiet i al-Maghrib var også ibadisk.

Ibāḍī skal ha vært en av de eldste islamske retningene, og ble visstnok grunnlagt mindre enn femti år etter profeten Muhammads død. Noen historikere tror at betegnelsen utviklet seg fra en islamsk sekt kjent som khawarijiter, som hadde sitt opphav i det sjuende århundre, men ibāḍīene selv nekter enhver relasjon til disse. 

Navnet kommer fra 'Abd Allah ibn 'Ibaḍ at-Tamini, men sektens tilhengere mener dens sanne grunnlegger var Jabir ibn Zaid al-'Azdi. Ibāḍīer regnes som konservative muslimer, og de viktigste forskjellene fra sunniislam, er troen på at muslimene ikke vil se Gud på dommedag, at de som kommer til Helvete vil forbli der for alltid og at Koranen ble skapt av Gud på et bestemt tidspunkt. Ibāḍīene har også et annet syn på kalifene, og har færre ahadith enn sunniene. 

Islamske rettingers oppslutning i ulike land: **grønt**: sunni, **rødt**: sjia og **blått**: ibāḍī.

| * v
* d
* r
Islam |
| --- |
| Tro | 
* Allah
* Tawhid
* Koranen
* Sunna
* Hadith
* Sunniislam
* Sjiaislam

 |
| Liv | 
* Islams fem søyler:
* Shahadah (trosbekjennelse)
* Salah (bønn)
* Zakat (veldedighet)
* Saum (faste)
* Hajj (pilegrimsreise)

* Ramadan
* Id al-adha
* Id al-fitr
* Moské
* Mihrab
* Islamske høytider
* Halal

 |
| Ledere | 
* Muhammed
* Fatima
* Abu Bakr
* Ali
* Sahaba
* Islams profeter
* Imam
* Mulla
* Muezzin

 |
| Historie | 
* Islamsk arkitektur
* Kaba
* Mekka
* Al-Haram
* Islams historie
* Kalif
* Sirat Rasul Allah
* Islamsk kunst
* Islamsk astronomi
* Islamsk kalender
* Kvinner i islam
* Sufisme
* Salafisme
* Ahmadiyya
* Drusere
* Bahai
* Islamisme
* Nation of Islam
* Wahhabisme

 |
| Rettslære | 
* Sharia
* Fiqh
* Fatwa
* Halal
* Ammanbudskapet

 |
| 
* Kategori:Islam
* Islamsk ordliste
* Islam i Norge

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** GND **·** LCCN **·** NKC **·** NKC
 |
**Converge** er et amerikansk hardcore-band som ble grunnlagt i Salem, Massachusetts i løpet av vinteren 1990. De spiller en blanding av hardcore punk og ekstrem metal.

Converge har siden grunnleggelsen deres bidratt til å definere mange av elementene innen metalcore-sjangeren. Gruppens musikalske stil består i stor grad av komplekst gitararbeid og tromming som har fått mange til å beskrive bandet som et mathcore-band. 

Bandet ble gtunnlagt av Jacob Bannon og Kurt Ballou som startet med å spille cover-versjoner av hardcore punk, punk rock og heavy metal-låter. Mange av disse låtene ble fremført på live opptredener i løpet av 1991.

De siste årene har Converge hatt et relativt høyt nivå av popularitet, til tross for deres den noe esoteriske natur av musikken deres, og mangelen på oppmerksomhet fra media. Deres popularitet begynte å stige ved utgivelsen av deres banebrytende album, Jane Doe. 

Bandet slapp deres andre album *Axe to Fall* den 20. oktober 2009. Denne platen ble lekket ut på internett før den planlagte utgivelsen. Gruppen Shaun Hand of Metal sucks har blitt identifisert som kilden til lekkasjen, som skjedde den 4. oktober 2009. Albumet mottok flere positive vurderinger før utgivelsen, inkludert poengsummen 10/10 fra Decibel Magazine, og ble hyllet som bandets beste arbeid siden Jane Doe.

Eksterne lenker
---------------

* (en) Offisielt nettsted Rediger på Wikidata

* (en) Converge (band) – kategori av bilder, video eller lyd på Commons Rediger på Wikidata

* (en) Converge (band) – galleri av bilder, video eller lyd på Commons Rediger på Wikidata
* (en) Converge på Apple Music Rediger på Wikidata

* (en) Converge på Discogs Rediger på Wikidata

* (en) Converge på MusicBrainz Rediger på Wikidata

* (en) Converge på Spotify Rediger på Wikidata

* (en) Converge på Songkick Rediger på Wikidata

* (en) Converge på Last.fm Rediger på Wikidata

* (en) Converge på Genius — sangtekster Rediger på Wikidata

* (en) Converge på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** NKC **·** BBC Things **·** MusicBrainz **·** Discogs **·** AllMusic
 |
For andre betydninger, se Aggregat (andre betydninger).
Strømaggregat bestående av forbrenningsmotor (diesel) og elektrisk generator. Lyddempet på tilhenger, og utgjør således en generatortilhenger.
Et **aggregat** er en kombinasjon av to eller flere maskiner og/eller apparater som skal utføre en bestemt oppgave.

Strømaggregat
-------------

Et strømaggregat er en enhet som omformer kjemisk energi, for eksempel fra diesel eller bensin, til elektrisk energi. Det omfatter en turbin, propell eller forbrenningsmotor samt en generator.

### Bruksområder

* Reservekraft
* Nødstrøm
* Fast strøm på steder der man ikke kan koble seg på strømnettet
* Bygge/anleggstrøm

Ventilasjonsaggregat
--------------------

Et ventilasjonsaggregat er en enhet for ventilasjon av bygninger. Vanlige deler er vifter, varmegjenvinning, filter og spjeld.

Se også
-------

* Dieselaggregat
* Aggregat (andre betydninger)

Referanser
----------

1. ↑  «aggregat – maskinteknikk». SNL.no. Besøkt 18. januar 2022.
2. ↑  «ventilasjonsaggregat». SNL.no. 23. april 2021. Besøkt 18. januar 2022.
3. ↑  «Ventilasjonsaggregat – rens og vedlikehold». Din Ventilasjon. Arkivert fra originalen 18. januar 2022. Besøkt 18. januar 2022.

|  |  |
| --- | --- |
| Oppslagsverk/autoritetsdata | Store norske leksikon
 |